Våren 2002 gikk Airdrieonians konkurs på grunn av stor gjeld. Dette var første gang siden Third Lanark i 1967 at en skotsk ligaklubb gikk konkurs. En av klubbens tilhengere, Jim Ballantyne, stiftet raskt en ny klubb, Airdrie United, med siktemål å overta ligaplassen til den konkursrammede klubben. Men ligaen valgte i stedet inn Gretna FC. Til slutt kjøpte Airdrie Uniteds eiere opp ligaklubben Clydebank FC, flyttet hele klubben til Airdrie og omdøpte den til Airdrie United. Nye Airdrie United tok over Clydebanks plass i ligaen og startet i Second Division (nivå 3) høsten 2002, mens Clydebank FC ble nystartet på lavere, regionalt nivå året etter.